Grace Kodindo (an haife ta ne a shekarar 1960) likita ce 'yar ƙasar Chadi da ta karanci fannin kula da lafiyar mata masu juja biyu da kuma karɓar haihuwar yara da ta samu lambar yabo a sashen inganta haihuwa da kiwon lafiya, ba kawai a Chadi ba har da sauran ƙasashen duniya dake fama da talauci. An bayyana ta a cikin shirye-shiryen gidan rediyon BBC guda biyu: Dead Mums Donot Cry (2005), don nuna yadda take ƙoƙari wajen ganin an samu raguwar yawan mace-macen mata masu ciki da masu haihuwa, da kuma Grace Under Fire (2009), da ke bayar da rahoto kan shigar ta cikin shirin kiwon lafiyar haihuwa. a Jamhuriyar Demokradiyyar Congo. An haifi Grace Kodindo a Doba, a kudancin Chadi, a shekarar 1960. Ita 'yar Jean Kodindo Demba ce, wanda ya kasance jami'in gwamnati. Kamar 'yan uwanta maza da mata da suke iyaye ɗaya da sauran 'yan uwanta da suke kofa daban, an saka ta a makaranta.